Играо је и у две монодраме: „Прича о побратиму“, Баје Џаковића (42 извођења) и „Пироћанац“, Драгољуба Марковића (28 извођења). Године 1998. на Турниру духовитости у Параћину од стручног жирија награђен је дипломом Доктора смеха, а од публике проглашен најбољим глумцем турнира. Носилац Плакете за допринос развоју позоришне уметности коју је доделило Народно позориште Пирот 2004. године поводом обележавања шездесетогодишњице постојања. Имао је ангажмане и у домаћим филмовима „Зона Замфирова“ и „Ивкова слава“, и у серији „Село гори а баба се чешља“. Одиграо је и више од 30 улога у представама за децу и омладину. Неколико година водио је програм на манифестацији Вече Пироћанаца у Нишу. Године 1999, за време бомбардовања, водио је све програме на пиротским трговима против бомбардовања.